**NATJEČAJ za izbor**

**Povjerenika za medije Hrvatskog studentskog zbora**

Na temelju odluke o raspisivanju natječaja na 3. sjednici Hrvatskog studentskog zbora pod 3. točkom dnevnog reda, **Hrvatski studentski zbor** raspisuje natječaj za dostavu kandidatura za izbor Povjerenika za medije Skupštine Hrvatskog studentskog zbora.

**I.**

Pravo na sudjelovanje u natječaju imaju studenti/ice koji/e ispunjavaju sljedeće opće uvjete:

- da su studenti na visokom učilištu u Republici Hrvatskoj,

- da su u posljednje dvije godine studija (zajedno) sakupili minimalno 60 ECTS bodova,

- da nisu razriješeni dužnosti kao članovi studentskog zbora radi neispunjavanja povjerenih im dužnosti određenih Zakonom ili Statutom, povrede ugleda dužnosti koju su obnašali, zlouporabe položaja ili prekoračenja njihovih ovlasti.

**II.**

Za sudjelovanje na natječaju kandidati/kinje su dužni/ne priložiti:

- životopis,

- dokaz o statusu studenta i sakupljenim ECTS bodovima u posljednje dvije godine studija,

- video uradak predstavljanja u kojem kandidat treba obrazložiti što ga motivira na apliciranje za ovu dužnost, reći nešto o sebi, o svom planu i programu rada (video ne smije biti duži od 5 minuta).

Cjelokupna dokumentacija šalje se online komprimirana u zip ili rar formatu.

**III.**

Prijave s potrebnom dokumentacijom podnose se:

- u elektronskom obliku sa skeniranom dokumentacijom na adresu: ured@hsz.hr najkasnije do 01. veljače 2017. godine sa naznakom: „PRIJAVA NA NATJEČAJ ZA POVJERENIKA ZA MEDIJE HRVATSKOG STUDENTSKOG ZBORA“.

Prijave s nepotpunom i neovjerenom dokumentacijom neće se razmatrati.

Rezultati natječaja biti će dostavljeni svim kandidatima putem navedenih kontakt podataka.

**IV.**

Mandat Povjerenika za medije Hrvatskog studentskog zbora traje dvije godine.

**V.**

Neke od trenutnih aktivnosti Hrvatskog studentskog zbora u koje se očekuje **Povjerenika za medije** Skupštine Hrvatskog studentskog zbora su:

* održavanje i stvaranje sadržaja za mrežnu stranicu i društvene mreže,
* planiranje događaja, izrada medijskih kampanja, izrada promotivnih materijala,
* promocija i komunikacija Hrvatskog studentskog zbora i Studentskih zborova članica Skupštine Hrvatskog studentskog zbora prema javnosti,
* Koordinacija informacijskog oglašavanja na svim sastavnicama Skupštine HSZ-a,
* Sakupljanje informacija i kontakta osoba zaduženih za medijsko oglašavanje na sastavnicama Skupštine Hrvatskog studentskog zbora te zajednička komunikacija i suradnju u cilju medijske promocije,
* Izrada evidencije svih medijskih čimbenika važnih za rad Hrvatskog studentskog zbora,
* Rad na kreiranju strategije medijskog oglašavanja i obraćanja Hrvatskog studentskog zbora,
* Sazivanje tematskih sjednica i medijskih pressica koje prate stavke djelovanja iz plana i programa Hrvatskog studentskog zbora.

U Splitu, 07.01.2017.

ST/02/2017